open-index/open-wikipedia-markdown huggingface dataset:
Skara Brae

**Skara Brae** on myöhäiskivikautinen kylä Skotlannin Orkneysaarilla. Noin vuosina 3180–2500 eaa. asuttuna ollut kylä on tehty litteistä kivistä. Arvellaan, että kylä hylättiin ilmastonmuutoksen takia: kylmenevä ilmasto lopetti maanviljelyn. Kylä rakennettiin suureksi osaksi kivestä, koska saarilla oli niukasti puita. Niinpä se on parhaiten säilynyt neoliittinen kylä Euroopassa. Yhdessä muiden Orkneyn kivikautisten löytöjen kanssa se on Unescon maailmanperintökohde.
Tiedosto:Sandwick Skara Brae 2.jpg|Rakennuksen jäänteitä.
Tiedosto:Orkney Skara Brae.jpg|Esiinkaivettuja Skara Braen rakennuksia.
Tiedosto:Sandwick Skara Brae 6.jpg|Kivikautisia huonekaluja.
Tiedosto:Skara Brae ground plan 1950.jpg|Kylän kartta.


## Katso myös
*Britannian esihistoria

## Lähteet

## Aiheesta muualla

* Skara Brae  OrkneyJar-sivustolla
Josephine Clofullia

**Josephine Clofullia**  (1827–1875) oli sveitsiläissyntyinen parrakas nainen, joka esiintyi P. T. Barnumin *American Museumissa*. 

Clofullia, tyttönimeltään *Boisdechene*, syntyi karvaisena ja kahdeksan vuoden iässä hänen partansa oli jo viiden senttimetrin mittainen. 14-vuotiaana hän ryhtyi kiertämään Eurooppaa, aluksi isänsä ja agenttinsa kanssa, myöhemmin kahdestaan isänsä kanssa. Pariisissa hän tapasi taidemaalari Fortune Clofullian ja meni tämän kanssa naimisiin. Clofullia imitoi partansa kanssa myös Napoleon III:ta ja sai tältä lahjaksi suuren timantin.

Elämänsä aikana Clofullia synnytti kaksi lasta, joista vuonna 1851 syntynyt tytär kuoli lapsena. Hänen toinen lapsensa *Albert*-niminen poika, oli yhtä karvainen kuin äitinsä.

Myöhemmin elämänsä varrella Clofullia muutti isänsä, poikansa ja aviomiehensä kanssa Yhdysvaltoihin, missä he liittyivät P. T. Barnumin sirkukseen. Barnumin sirkuksessa Clofullian parran pituudeksi ilmoitettiin virallisesti kuusi tuumaa (15,24 cm). Hän esiintyi yhdessä poikansa Alberttin kanssa. 

Vuonna 1853 William Charr haastoi Clofullian oikeuteen väittäen tämän olevan todellisuudessa mies ja petkuttaja. Lääkärien tutkimuksissa Clofullia todettiin naiseksi ja syytteet hylättiin. Tapaus sai aikanaan huomattavasti julkisuutta ja sitä epäiltiin Barnumin mainoskikaksi.
Mira Sorvino

**Mira Sorvino** (s. 28. syyskuuta 1967 New York) on yhdysvaltalainen Oscar-palkittu näyttelijä.

## Varhainen elämä

Sorvino kasvoi New Jerseyssä. Hänen isänsä oli näyttelijä Paul Sorvino. Sorvino pärjäsi hyvin koulussa. Hän valmistui Harvardin yliopistosta tutkimusalanaan Itä-Aasia.

## Ura

Valmistuttuaan yliopistosta Sorvino työskenteli useissa työpaikoissa ennen päätymistään näyttelijäksi. Hän näytteli pienissä televisiorooleissa ennen lähiötytön rooliaan independent-elokuvassa *[[Amongst Friends]]* (1993). Lopullisen läpimurtonsa Sorvino teki Woody Allenin elokuvassa *[[Rakkauden jumalatar]]*, josta hän voitti parhaan naissivuosan Oscarin ja Golden Globen.

Ohjaaja Peter Jackson ei palkannut Sorvinoa *[[Taru sormusten herrasta]]* -elokuviin, koska Miramax-studion johtajana toiminut tuottaja Harvey Weinstein levitti Sorvinosta ikäviä huhuja.

## Yksityiselämä

Sorvino meni naimisiin näyttelijä Christopher Backusin kanssa vuonna 2004. Pariskunnalla on kolme lasta; tytär ja kaksi poikaa.

Sorvino valittiin vuonna 2004 Amnestyn tiedottajaksi Stop Violence Against Women -kampanjaan, joka vastustaa naisiin kohdistuvaa väkivaltaa.

## Palkinnot

* 1996 Parhaan naissivuosan Oscar *Rakkauden jumalatar*
* 1996 Parhaan naispääosan Emmy -ehdokkuus *Norma Jean ja Marilyn*
* 1996 Parhaan naissivuosan Golden Globe *Rakkauden jumalatar*
* 1997 Parhaan naispääosan Golden Globe -ehdokkuus *Norma Jean ja Marilyn*
* 2006 Parhaan naissivuosan Golden Globe -ehdokkuus *Human Trafficking*

## Filmografia

## Lähteet

## Aiheesta muualla
Bofors FH-77B

**Bofors FH-77B** (*15,5 cm Haubits 77*) on ruotsalaisen Boforsin valmistama 155 mm:n hinattava haupitsi, joka perustuu israelilaisen Soltamin uudistaman neuvostoliittolaisen M-46:n uudistamiseen. Bofors yritti myydä 1980-luvulla kyseistä tykkityyppiä 1&nbsp;500 kappaletta Intiaan, mutta Bofors-skandaalin vuoksi niitä myytiinkin lopulta vain 410 kappaletta.

Tykkiryhmän muodostaa 14–15 miestä, tulitoimintaan tarvittava vähimmäismäärä on viisi miestä: johtaja, ampuja ja kolme lataajaa. Tykin kantama on 21 kilometriä, enimmillään 24 km käyttämällä perävirtausyksiköllä varustettuja kranaatteja. Tykillä kyetään ampumaan kolme laukausta kahdeksassa sekunnissa tai kuusi laukausta 25 sekunnissa. Tykin lavetissa on erikoisuutena apumoottori, joka avustaa sitä hinaavaa raskasta kuorma-autoa maasto-olosuhteissa. Kuljettaja hallitsee apumoottoria ohjaamosta käsin. Vetoautona käytetään raskasta Scania SBA111 -maastokuorma-autoa.

## Käyttäjät
*
*
*
*

## Katso myös
*ARCHER tykkijärjestelmä
William McNeill

**William Hardy McNeill** (31. lokakuuta 1917 Vancouver, Brittiläinen Kolumbia – 8. heinäkuuta 2016 Torrington, Connecticut, Yhdysvallat) oli kanadalainen historioitsija. Hän oli yksi arvostetuimmista historioitsijoista ja historian emeritusprofessori Chicagon yliopistossa.

McNeillin tunnetuimmalla teoksella *[[The Rise of the West]]* (1963) on ollut merkittävä vaikutus historiantutkimukseen. Kirjassa McNeill tutki vanhojen kulttuurien vaikutuksia toisiinsa ja erityisesti läntisen kulttuurin dramaattista vaikutusta 1500-luvulta lähtien.

McNeillin isä oli teologi James T. McNeill ja hänen poikansa on historioitsija J. R. McNeill. 2000-luvun alussa McNeill kirjoitti yhdessä poikansa kanssa kirjan *[[Verkottunut ihmiskunta]]* (*The Human Web*), jossa he pyrkivät esittämään maailmanhistorian mahdollisimman kompaktisti ja helppolukuisesti.

## Teokset
* *The Rise of the West: A History of the Human Community*, Chicago (1963).
* *[[Kansat ja kulkutaudit]]*. Vastapaino, 2004. (*Plagues and Peoples*, 1976)
* *The Pursuit of Power: Technology, Armed Force, and Society since A.D. 1000*.  University of Chicago Press (1982).
* *Keeping together in time. Dance and Drill in the human history* (1995).
*  "Hutchins' University.  A Memoir of the University of Chicago. 1929–1950".  The University of Chicago Press (1991).
* *A World History*. Oxford University Press; 4th edition. (1998)
*(*The Human Web: A Bird's-Eye View of World History*, 2003) Yhdessä J. R. McNeillin kanssa. 
* *The Pursuit of truth: A Historian's memoir* (2005)

## Lähteet
130 mm kanuuna M-46

**130 mm kanuuna M-46**, lyhyemmin **M-46**, (ven. 130-мм пушка M-46) on neuvostoliittolainen 130 millimetrin raskas kenttäkanuuna. Tykki on vedettävä ja siinä on haaralavetti. Putki on poikkeuksellisen pitkä, 58 kaliiperia. Pitkä putki mahdollistaa suuren kantaman ja laajan ampuma-alan. Tykissä on sivusuunnassa avautuva kiilalukko ja se on käsin ladattava. Lavetista on olemassa kaksi eri versiota, joista toisessa on kaksi pyörää ja toisessa neljä.

M-46-kanuuna suunniteltiin Permissä tehtaassa numero 172 vuosina 1946–1950. Ja sen tuotanto aloitettiin vuonna 1950. Tykki esiteltiin julkisuudessa ensi kerran vuonna 1954, minkä takia siitä länsimaissa käytettiin nimitystä M1954. Kiinalainen malli 59-kanuuna on kopio M-46:sta.

M-46:tta alettiin korvata Neuvostoliitossa 152 millimetrin 2A36 Giatsint-B (M1976) -kanuunalla, sekä vuodesta 1978 152 millimetrin 2S5 Giatsint-S -telakanuunalla.

Neuvostoliitto myi Intialle 550 kappaletta M-46:ia, jotka Intia yritti korvata Bofors FH-77B:llä. Bofors-skandaalin vuoksi niitä toimitettiin kuitenkin 1 500:n asemasta vain 410 kappaletta. 

## Käyttö Suomessa
M-46-kanuunat ovat olleet 1960-luvulta lähtien Suomen kenttätykistön käytössä nimikkeellä **130 K 54**. Kyseisiä tykkejä ostettiin alun perin Neuvostoliitosta, ja 1990-luvun alussa niitä hankittiin lisää Saksan demokraattisen tasavallan vanhoista asevarastoista. Tykkiä on käytetty jalkaväki- ja jääkäriprikaatien sekä taisteluosastojen tukemiseen. Myöhemmin tykit annettiin liikkuvien rannikkotykistöpattereiden käyttöön.

Suomessa M-46-kanuunat poistettiin puolustusvoimien käytöstä vuoden 2019 lopulla. Viimeisinä vuosina niitä oli koulutus- ja harjoituskäytössä noin 40 kappaletta. Viimeisen kerran M-46-kanuunoilla ammuttiin Porin Prikaatissa Niinisalossa marraskuussa 2019. Tarkoituksena oli jättää yksi kappale museoitavaksi Niinisaloon.

YLE uutisoi syyskuussa 2023, että osa tykeistä on mahdollisesti sittemmin toimitettu Ukrainan käyttöön Venäjän hyökkäys Ukrainaan 2022– -aseapuna.

## Tekniset tiedot
* Kaliiperi: 130 mm
* Putken pituus: 58 kaliiperia/7&nbsp;600 mm
* Ammuspaino: 32,94 kg (OF-482M-sirpalekranaatti)
* Lähtönopeus suurimmalla panoksella: 930 m/s
* Kantama: 27 150 m
* Koro: -2,5 – +45°
* Sivu: ± 25°
* Tuliasemapaino: 7&nbsp;700 kg

## Ammuksia
* Sirpalekranaatti OF-482M (ОФ-482М) 
** Keskipaino: 32,94 kg
** Räjähdysainelataus: 3,64 kg tritonaalia (TNT:n ja alumiinijauheen seos)

* Panssarikranaatti BR-482B (БР-482Б)
** Keskipaino: 33,4 kg
** Räjähdysainelataus: 0,127 kg heksaalia

## Lähteet

## Aiheesta muualla

* M-46 130-mm Towed Gun, Type 59 130mm Field Gun
*YouTube: Satunnaista sotilashistoriaa: 130 K 54
Ovdan lentoasema

**Ovda** on lähellä Eilatia sijaitseva sotilaslentokenttä, jolle laskeutuvat myös pitkänmatkan siviililentokoneet siksi, että Eilatin keskustassa oleva lentokenttä on kiitotieltään liian lyhyt pitkän matkan koneille ja siksi että Israelin kotimaan lentoliikenne on ohjattu Eilatin lentokentälle.

## Aiheesta muualla
*Ovdan kansainvälinen lentokenttä 
*Israelin sotilaslentokentät
Amorilaiset

**Amorilaiset** eli amurrulaiset olivat länsiseemiläisiä paimentolaisia, joita asui kolmannella vuosituhannella Pohjois-Arabiassa ja Syyriassa. Heitä vaelsi sieltä nykyisen Irakin alueelle Mesopotamiaan noin vuoden 2000 eaa. tienoilla. Sumerilaiset käyttävät amorilaisten maasta nimeä Martu, akkadilaiset Amurru. Amorilainen Ishbi-Erra kaappasi vallan Sumerissa Isinissä, ja perusti sinne oman dynastiansa. Moneen muuhunkin sumerilaiseen ja akkadilaiseen kaupunkiin ilmestyi amorilaisia kuninkaita, muun muassa Babyloniin ja Assuriin. Jotkut tutkijat ovat väittäneet Aabrahamin olleen amorilainen. Amorilaisiin lukeutuu myös Vanhan Assyrian ja Marin mainitsema Maru-Jamina eli Binu-Jamina, voimakas ja Assyrian pelkäämä paimentolaisheimo, jota on pidetty joskus israelilaisina.

## Amorilaiset

Amorilaiset eli amurrulaiset, amurrilaiset olivat Arabian pohjoisosassa ja Syyriassa olevia seemiläisiä muinaisen Amurrun maan asukkaita, joita eli Mesopotamiassa Sumerin alueella tilkkuina joskus 2000 eaa. He tuhosivat Sumerin yhdessä elamilaisten kanssa. Amorilaiset tunkeutuivat Sumeriin vallaten siellä kaupungin toisensa perään. Toisen näkemyksen mukaan suurta amorilaisten vaellusta ei tapahtunut Sumerin romahtaessa, vaan amorilaiset käyttivät elamilaisten hyökkäysten aiheuttamaa sekasortoa hyväkseen. Amurrulaiset näyttävät asuneen jossain Syyrian tienoilla. Urin III dynastian aikaiset savitaulut pitävät amurrulaisia paimentolaisina, mutta tämä ei pitäne kuin osin paikkansa. Amorilaisia kutsuttiin hepreaksi nimellä ’emōrî, egyptiksi Amar, akkadiksi Tidnum tai Amurrūm ja sumeriksi MAR.TU tai Martu. Amorilaisten valta oli suuri mm. Marissa Pohjois-Mesopotamiassa 1800–1750 eaa.

## Katso myös
* heettiläiset
* luuvilaiset

## Lähteet
Gutilaiset

**Gutilaiset** (sutilaiset) olivat Iranin vuoristosta lähtöisin oleva kansa, joka noin 2200–2150 eaa. tunkeutui nykyisessä Irakissa sijaitsevaan Mesopotamiaan ja hävitti Akkadin imperiumin rippeet. Heiltä ei ole jäänyt omia kirjoituksia, joten kaikki tieto gutilaisista perustuu heidän vihollistensa sumerilaisten, akkadilaisten ja assyrialaisten syytöksiin maansa tuhoamisesta. 

Gutilaiset tulivat Zagros-vuoristosta, missä he elivät Hamadanin ympäristössä. He hallitsivat osia Mesopotamiasta noin sadan vuoden ajan, mutta heidän valtakaudellaan alueella oli myös itsenäisiä kaupunkivaltioita kuten Lagaš. Ensimmäinen maininta gutilaisista Akkadin historiasta kertovissa vanhoissa kirjoituksissa on Naram-Sinin valtakaudelta.  Vuosina 2141–2138 eaa. gutilaisten hallitsijana oli Erridupizir. Gutilaisten valtakausi päättyi, kun Urukin kaupungin Utu-hengal voitti heidän kuninkaansa Tiriganin noin vuonna 2116 eaa. Utu-hengalin seuraajat Ur-Nammu ja Šulgi jatkoivat taistelua gutilaisia vastaan ja ajoivat heidät pois Sumerista.

## Lähteet
Beluga

**Beluga** voi viitata seuraaviin:
* beluga eli maitovalas (*Delphinapterus leucas*), nisäkäslaji
* beluga eli kitasampi (*Huso huso*), kalalaji
* Beluga-kaviaari, kitasammesta saatava kaviaarilaji
* Beluga, votkamerkki
* Beluga-linssit, kylvövirvilän eli linssien (*Lens culinaris*) mustasiemeninen lajike
* Beluga, Venäjän laivaston sukellusvene ensimmäisen maailmansodan aikana
* Airbus A300-600ST Beluga, rahtilentokone.
Nathuram Godse

**Nathuram Vinayak Godse** (19. toukokuuta 1910 – 15. marraskuuta 1949) oli kiihkomielinen hinduradikaali, joka murhasi Mahatma Gandhin Birla Housessa, New Delhissä 30. tammikuuta 1948. Godse tuomittiin kuolemaan saman vuoden toukokuussa Punaisessa linnoituksessa pidetysssä oikeudenkäynnissä ja hänet hirtettiin 15. marraskuuta 1949.

## Lähteet
Jarmo Jamalainen

**Jarmo Jamalainen** (s. 2. kesäkuuta 1959 Vanaja) on suomalainen jääkiekkovalmentaja ja entinen pelaaja.

Hän pelasi pitkällä pelaajaurallaan SM-liigaa Ilveksessä, Ässissä, KalPassa ja Tapparassa. Ulkomailla Jamalainen pelasi Ruotsissa ja Italiassa.

## Valmennusura

Valmentajaurallaan Jamalainen on pääasiassa toiminut Ilveksen organisaatiossa, ensin 2001–2002 A-Nuorissa Mikko Mäkelän parina ja 2003–2005 edustusjoukkueen 2. valmentajana. 2002–2003 kaudella Jamalainen kävi hakemassa päävalmennuskokemusta Ruotsin 3. divisioonassa Lund Giantsin joukkueessa. Kaudella 2006–2007 Jamalainen valmensi Kiinan maajoukkuetta. Jamalainen valittiin marraskuussa 2007 Kirkkonummen Salamoiden valmentajaksi kauden aloittaneiden valmentajien Jyrki Tuukkasen ja Paul Högbackan irtisanouduttua. 
Jamalainen sai huippuvalmentajatutkinnon valmiiksi keväällä 2003.

* 1998–99 IK Pantern SWE-1 2. valmentaja
* 2000–01 Ilves A-SM 2. valmentaja
* 2001–03 Lund Giants SWE-3 päävalmentaja
* 2003–05 Ilves SM-liiga 2. valmentaja
* 2005    Nordic Vikings Kiina päävalmentaja
* 2006    Kokkolan Hermes Mestis päävalmentaja
* 2006–07  (Kiinan maajoukkue) päävalmentaja
* 2007–08   Salamat Mestis päävalmentaja

## Pelaajaura

* 1978–84 Tampereen Ilves SM-liiga
* 1984–85 Porin Ässät SM-liiga
* 1985–86 KalPa Kuopio I-divisioona
* 1986–87 KalPa Kuopio SM-liiga
* 1987–88 Lee Valley Lions (Iso-Britannia)
* 1988–89 Tampereen Tappara SM-liiga
* 1989–90 Mörrum GoIS II-divisioona (Ruotsi)
* 1990–91 Val Gardena II-divisioona (Italia)
* 1991–92 Kokkolan Hermes II-divisioona
* 1992–93 Harlev (Tanska)
* 1993–94 Lerjevallen (Ruotsi)
* 1994–95 Lanskrona (Ruotsi)
* 1995–96 Hvidovre (Tanska)

## Aiheesta muualla
*
Aleksandrs Semjonovs

**Aleksandrs Semjonovs** (s. 8. kesäkuuta 1972 Riika, Latvian SNT) on latvialainen uransa päättänyt jääkiekkoilija. Semjonovs pelasi urallaan toistasataa maaottelua Latvian maajoukkueessa. Semjonovs vieraili vuoden verran Suomenkin kaukaloissa Hermeksessä kaudella 95–96 silloisessa I-Divisioonassa, pelaten 43 ottelua tehoilla 20+20=40. Nykyisin Semjonovs toimii ruotsalaisen IFK Arboga IK:n toimitusjohtajana.

## Ura

* 1989–1990 SKA Pietari, Neuvostoliiton mestaruussarja
* 1990–1991 RASMS Riga, Venäjän liiga
* 1991–1992 Stars Riika, 
* 1992–1995 HK Pardaugava Riga, Kansainvälinen liiga
* 1995–1996 Hermes, I-divisioona
* 1996–1998 Vojens IK, Superisligaen
* 1998–1999 IF Björklöven, Elitserien
* 1999–2000 Heilbronner EC, 2. Bundesliga
* 2000–2002 IF Björklöven, Elitserien
* 2002–2004 IFK Arboga Allsvenskan
* 2004–2004 Leksands IF, Elitserien
* 2004–2005 IFK Arboga, Allsvenskan
* 2005–2006 Malmö IF Redhawks, Allsvenskan
* 2006 Herning IK, Superisligaen
* 2006–2007 Traktor Tšeljabinsk, Venäjän jääkiekon superliiga
* 2007–2008 AaB Ishockey, Superisligaen
* 2008–2011 IFK Arboga, Allsvenskan

## Maajoukkue

Yhteensä: 158 ottelua tehoilla 38+33=71.

## Aiheesta muualla
*Eurohockey.net
Píndos

**Píndos** () on vuoristo Manner-Kreikassa. Se halkaisee Kreikan pohjois-eteläsuunnassa ja erottaa Epeiroksen kreikkalaisesta Makedoniasta ja Thessaliasta. Vuoriston korkein huippu on koko Kreikan toiseksi korkein vuori Smólikas, jonka korkeus on 2&nbsp;637 metriä.

Píndos on Kreikan laajin vuoristo ja Smólikaksen lisäksi myös monet muut maan korkeimmista vuorenhuipuista sijaitsevat sen alueella. Vuoriston pituus on noin 160 kilometriä ja se ulottuu Albanian rajalta Korintinlahdelle ja aina Peloponnesoksen niemimaan pohjoisosaan. Vuoristo on syntynyt noin 65 miljoonaa vuotta sitten, ja se on geologisesti Alppien jatke Balkanilla. Píndosta kutsutaan usein ”Kreikan selkärangaksi”. Vuoristo jaetaan usein *Pohjoiseen Píndokseen* (Βόρεια Πίνδος, *Vóreia Píndos*), joka sijaitsee Epeiroksen ja Länsi-Makedonian välissä, ja *Eteläiseen Píndokseen* (Νότια Πίνδος, *Nótia Píndos*), joka sijaitsee Epeiroksen ja Thessalian välissä. Píndoksen osia ovat muun muassa Athamaniká- eli Tzoumérka-vuoret sekä Ágrafa-vuoret.

Píndokselta saavat alkunsa muun muassa joet Aliákmonas, Árachthos, Achelóos, Aóos ja Pineiós. Vuoristossa on useita rotkoja, joista suurin on Euroopan pisimpiin ja syvimpiin kuuluva Víkoksen rotko. Pohjoisen Píndoksen alueella sijaitsee Pohjoisen Píndoksen kansallispuisto, joka yhdistää Píndoksen kansallismetsän, Víkoksen–Aóoksen kansallismetsän ja muita suojelualueita. Píndos-vuoriston laidalla sijaitsee Metéoran alue, joka on Unescon maailmanperintökohde.

## Korkeimmat vuoret

## Lähteet

## Aiheesta muualla
Teemu Lassila

**Teemu Tapio Lassila** (s. 26. maaliskuuta 1983 Helsinki) on uransa lopettanut suomalainen jääkiekkomaalivahti ja maailmanmestari, joka edusti viimeksi monikansallisessa EBEL-liigassa pelaavaa Orli Znojmoa.

Kasvattajaseuransa TPS:n lisäksi Lassila pelasi muun muassa Djurgårdens IF:n, Hämeenlinnan Pallokerhon ja Metallurg Novokuznetskin paidassa. Lassilan uran paras saavutus oli MM-kulta. Hän voitti SM-kultaa kaudella 2017 Tapparassa sekä kahdesti SM-hopeaa: TPS:ssa kaudella 2004 ja HPK:ssa 2010. Lassilan pelityyliin kuului tietynlainen aggressiivisuus; maalivahti otti kauden 2009–2010 pudotuspeleissä enemmän rangaistuksia kuin jotkut täysipainoisesti pelanneet HPK:n kenttäpelaajat.

## Ura
Lassila nousi nopeasti junioreista edustusjoukkueeseen. Kaudella  Lassila nousi Turun Palloseuran ykkösmaalivahdiksi ohi kokeneen Jason Elliottin. Seuraavana kesänä Nashville Predators varasi Lassilan NHL:n  neljännellä kierroksella. Kaudeksi  Lassila teki sopimuksen Elitserien-seura Djurgårdens IF:n kanssa. Odotukset Ruotsissa olivat kovat, sillä Djurgårdenin maalivahtina pelasi edellisellä kaudella NHL-maalivahti José Théodore.

Kaksi kautta Ruotsissa vietettyään Lassila halusi jälleen palata tuttuun SM-liigaan. Hänestä olivat kiinnostuneet monet joukkueet, muun muassa Saimaan Pallo ja TPS. Miehen lopullinen valinta oli kuitenkin Hämeenlinnan Pallokerho, jonka kanssa hän teki kahden vuoden sopimuksen vuoteen 2009 saakka. HPK:ssa jatkoi yllättäen myös edellisellä kaudella hyvin pelannut Andy Chiodo, joka vei valtaosan peliajasta ja Lassila pääsi pelaamaan vain yksittäisiä otteluita. Lassilan pelivirettä pidettiin yllä muun muassa lainaotteluilla Mestiksessä pelaavissa Lempäälän Kisassa ja Kiekko-Vantaassa.

Maaliskuussa 2011 Ilta-Sanomien urheilutoimittaja Petteri Linnavalli arvioi Teemu Lassilan SM-liigan runkosarjan () toiseksi parhaaksi maalivahdiksi Eero Kilpeläisen jälkeen. Toukokuussa 2011 Lassila pelasi ensimmäisen arvokisamaaottelunsa Slovakian MM-kisoissa alkusarjapelissä Latviaa vastaan. Välisarjassa hän pelasi Saksaa vastaan, mutta vaihdettiin pois maalilta toisessa erässä Saksan neljännen maalin jälkeen. Välisarjan ottelussa Venäjää vastaan hänet vaihdettiin kentälle jo ottelun viidennellä minuutilla ja hän pelasi nollapelin eikä päästänyt maalia edes ottelun päättäneessä rangaistuslaukauskilpailussa.

Lassila pelasi kauden 2011–2012 Metallurg Novokuznetskissa KHL:ssä ja kauden 2012–2013 Barys Astanassa samassa sarjassa. Hän aloitti KHL:ssä myös kauden 2013–2014, joukkueenaan Avangard Omsk, mutta siirtyi joulukuussa 2013 Ruotsin pääsarjan SHL:n Växjö Lakersiin. Vuonna 2014 Lassila palasi TPS:ään. Marraskuussa 2015 hän sai seitsemän ottelun pelikiellon huitaustuaan Porin Ässien Josh Grattonia mailalla kasvoihin. Keväällä 2017 Lassila voitti ensimmäisen Suomenmestaruutensa Tapparan väreissä.

Elokuussa 2020 Lassila ilmoitti uransa lopettamisesta.

## Muuta
Teemu Lassilan isä Hannu Lassila on uransa lopettanut jääkiekkomaalivahti ja jääkiekon Suomenmestari kaudelta .

## Lähteet
* 
* 

### Viitteet
Juha Reini

**Juha Reini** (s. 19. maaliskuuta 1975 Kokkola) on uransa lopettanut suomalainen jalkapalloilija. Hän pelasi oikealla laidalla joko puolustajana tai keskikentällä, mutta viimeiset vuodet Hollannissa myös keskuspuolustajana. 

## Pelaajaura
Reini on Kokkolan Pallo-Veikkojen kasvatti. Jälkimmäisessä hän pelasi myös ensimmäiset aikuisten ottelunsa. Veikkausliiga-debyyttinsä Reini teki kaudella 1996 Vaasan Palloseurassa, jonka kanssa hän saavutti SM-hopeaa kahdesti. Hän pelasi 1998–2002 belgialaisessa KRC Genkissä, jossa hän voitti kaksi Belgian mestaruutta vuosina 1999 ja 2002, ja yhden Belgian Cup-mestaruuden vuonna 2000. Vuosina 2002–2006 Reini pelasi alankomaalaisessa AZ:ssa, jossa lukuisten loukkaantumisten vuoksi joutui tyytymään vähäiseen peliaikaan. Reini palasi kahdeksan kansainvälisillä kentillä pelaamansa ammattilaisvuoden jälkeen Kokkolaan vuonna 2006 ja päätti uransa Suomen Cupin loppuotteluun KPV:ssä. Suomen maajoukkueessa hän pelasi 23 A-maaottelua ja yhdeksän nuorten maaottelua.

## Uran jälkeen
Vuosina 2006–2010 saakka Reini toimi AZ:n pelaajatarkkailijana ensin Skandinaviassa ja myöhemmin pelkästään Suomessa. Reini nimitettiin Vaasan Palloseuran urheilutoimenjohtajaksi syyskuussa 2008. Toukokuusta 2009 lähtien hän kantoi yhdessä Petri Vuorisen kanssa myös seuran edustusjoukkueen valmennusvastuun. Syksyllä 2009 Reini ilmoitti eroavansa tehtävistään VPS:ssa henkilökohtaisiin syihin vedoten. 

Vuosina 2010–2013 Reini toimi useiden suomalaisten maajoukkuepelaajien managerina jalkapalloagentti Tapio Raatikaisen kanssa. Asiakkainaan kaksikolla oli muun muassa Teemu Pukki, Joona Toivio, Kasper Hämäläinen ja Jere Uronen. Kesällä 2013 hän otti vastaan Turun Palloseuran toimitusjohtajan paikan, toimien virassa tammikuuhun 2015 saakka. Sen jälkeen hän siirtyi TPS:n urheilutoimenjohtajan virkaan, josta erosi kesällä 2015 vedoten haluunsa jatkaa uraansa valmennustehtävissä. 

Reini on toiminut Yle Urheilun asiantuntijana vuodesta 2002 alkaen. Tämän lisäksi Reini on toiminut Suomen Palloliiton huippujalkapallovaliokunnan jäsenenä vuosina 2006–2012. Reini työskenteli it-alalla toimivan Anders Innovationsin myynti- ja markkinointijohtajana, jonka jälkeen hän siirtyi Kuopiolaisen RPS Brewing panimon myyntijohtajaksi vuonna 2021.

## Saavutukset
* SM-hopea 1997, 1998
* Belgian mestaruus 1998–1999, 2001–2002
* Belgian cup 2000

## Lähteet
* 
* 

### Viitteet
Juuso Riksman

**Juuso Anreas Riksman** (s. 1. huhtikuuta 1977 Helsinki) on suomalainen vuonna 2016 pelaajauransa lopettanut jääkiekkomaalivahti.

## Ura
Riksman on Espoon Palloseuran kasvatti. SM-liigassa hän pelasi HIFK:ssa, Ilveksessä, Ässissä, Jokereissa ja Bluesissa, sekä ykkösdivioonassa Hermeksessä, Haukoissa ja FPS:ssä. Lisäksi hän pelasi Ruotsissa Kirunassa, Modossa ja Färjestadissa. Kaudeksi 2007–2008 hän teki sopimuksen NHL-seura St. Louis Bluesin kanssa, mutta pelasi vain yhden ottelun Bluesin farmijoukkue Peoria Rivermenissä. Hän siirtyi kesken kauden pelaamaan Ruotsiin ja sieltä vielä Venäjälle. Huhtikuussa 2008 hän solmi kahden vuoden sopimuksen Jokereiden kanssa. Jokereissa hän pelasi kaudet 2008–2010. Kaudella 2008–2009 hänet valittiin SM-liigan runkosarjan parhaaksi pelaajaksi. Hän solmi kaudeksi 2010–2011 sopimuksen HIFK:n kanssa ja voitti Suomen mestaruuden ja hänet valittiin liigakauden parhaaksi maalivahdiksi. Kaudella 2011–2012 Riksman loukkaantui ja joutui leikkaukseen. Kauden 2012–2013 hän edusti Bluesia. Kaudeksi 2013–2014 Riksman siirtyi Ässiin. Ässissä Riksman pelasi kaksi kautta ja johdatti joukkueen jälkimmäisellä kaudella pudotuspeleihin, joissa kuitenkin tuli noutaja heti karsintakierroksella Espoon Bluesia vastaan. Ässien päätettyä olla tarjoamatta enää sopimusta Riksmanille, hän pelasi vielä vuoden ajan Italiassa ja Itävallassa kunnes lopetti uransa keväällä 2016.

Kaudella 2013–2014 Riksman nousi SM-liigan kaikkien aikojen nollapelitilaston kärkeen. 29. lokakuuta 2013 hän pelasi 39:nnen nollapelinsä SM-liigassa. Kaikkiaan Riksman pelasi urallaan 41 nollapeliä. Eero Kilpeläinen ohitti Riksmanin nollapelitilaston kärjessä vuonna 2017.

Pelaajauransa jälkeen Riksman on toiminut muun muassa Kokkolan Hermeksen toiminnanjohtajana 2020-2022 ja urheilujohtajana tammikuun alusta 2025 alkaen. Aiemmin kaudella 24-25 hän toimi IFK Lepplaxin päävalmentajana mutta jätti paikkansa Hermes -pestin vuoksi.
## Saavutukset
* Suomen mestaruus 2011
* SM-liiga hopeaa 2006, 2007
* Lasse Oksanen -palkinto (SM-liigan paras pelaaja) 2009
* Urpo Ylönen -palkinto (SM-liigan paras maalivahti) 2006, 2009, 2011
* SM-liigan kultainen kypärä (runkosarjan paras pelaaja, pelaajaäänestys) 2009
* SM-liigan tähdistökentällisessä: 2006, 2009, 2011
* SM-liigan paras torjuntaprosentti: 2009 (94,3&nbsp;%)
* Itävallan EBEL-liigan mestaruus: 2016

## Lähteet
*

### Viitteet

## Aiheesta muualla
* 
* Juuso Riksman jatkoaika.comissa
Trevor Gallant

**Trevor Gallant** (s. 10. tammikuuta 1975 London, Ontario, Kanada) on kanadalainen entinen  jääkiekkoilija. Hän pelasi urallaan useassa eri maassa muttei koskaan NHL:ssa.

Aikuisten sarjoissa Gallantin ensimmäinen kausi oli 1996–1997, jolloin hän pelasi Suomessa. Gallant siirtyi Pohjois-Amerikasta I-divisioonassa pelanneeseen Hermekseen. Hän pelasi hyvän alkukauden ja teki 16 ottelussa tehot 7+17. SM-liigaseura Tappara otti miehen riveihinsä loppukaudeksi Hermeksestä.

Kauden 1997–1998 Gallant pelasi Team Canadan mukana ja seuraavaksi kaudeksi hän siirtyi Serie A:han Asiagoon. Kaudeksi 1999–2000 palasi Pohjois-Amerikkaan ECHL:ssä pelaavan Arkansas RiverBladesin riveihin. Vuoden Gallant pelasi Arkansasissa ja siirtyi sen jälkeen Britannian superliigaan Manchester Stormiin. Manchesterissa Gallant pelasi kaksi kautta. Hänet valittiin ensimmäisenä Manchesterin kaudellaan joukkueen parhaaksi pelaajaksi.

Manchesterista Gallant siirtyi kaudeksi 2002–2003 EC Bad Nauheimiin, joka pelasi Saksan toiseksi korkeimmalla sarjatasolla. Kaksi kautta Gallant pelasi Bad Nauheimissa, kunnes siirtyi samalla sarjatasolla pelanneeseen Straubing Tigersiin. Straubingissa Gallant pelasi neljänä kautena. Ensimmäisellä kaudellaan hän oli Saksan 2. Bundesliigan pudotuspelien paras pistemies ja toisella kaudellaan Straubing nousi DEL-liigaan. Kaudet 2006–2007 ja 2007–2008 hän aloitti Straubingissa, mutta siirtyi kummallakin kaudella kesken toiseen joukkueeseen. Vuonna 2007 hän pelasi loppukauden Elite Ice Hockey Leaguen Nottingham Panthersissa ja kevään 2008 Itävallan pääsarjassa Vienna Capitalsissa. Wieniläisjoukkueeseen hän palasi kaudeksi 2008–2009.. Kaudeksi 2009-2010 Gallant lähti pelaamaan Etelä-Koreaan High1 joukkueeseen. Pelattuaan vuoden Aasiassa hän palasi takaisin Eurooppaan ja pelasi vielä yhden kauden Itävallan kakkostasolla HC Innsbruckin joukkueessa.

Gallant on pelannut koko uransa yli piste/ottelu -tahdilla, tosin hän on pelannut pääasiassa alasarjoissa ja Euroopan keskitason sarjoissa.

## Saavutuksia

* Best On the Road Player (Manchester 2000–2001)
* Player of the Year (Manchester 2000–2001)
* Players' Player of the Year (Manchester 2000–2001)
* Top Scorer 2. Bundesliga Playoffs (2005)

## Ura

* 1991–1995 Kitchener Rangers (OHL)
* 1995–1996 North Bay Centennials (OHL)
* 1996–1996 South Carolina Stingrays (ECHL)
* 1996–1997 Kokkolan Hermes (I-divisioona) / Tampereen Tappara (SM-liiga)
* 1997–1998 Team Canada
* 1998–1999 A&O Asiago (Alppiliiga)
* 1999–2000 Arkansas RiverBlades (ECHL)
* 2000–2002 Manchester Storm (BISL)
* 2002–2004 EC Bad Nauheim (2. Bundesliga)
* 2004–2006 Straubing Tigers (2. Bundesliga)
* 2006–2007 Straubing Tigers (DEL) / Nottingham Panthers (Elite Ice Hockey League)
* 2007–2008 Straubing Tigers (DEL) / Vienna Capitals (Österreichische Eishockey-Liga)
* 2008–2009 Vienna Capitals (Österreichische Eishockey-Liga)
* 2009-2010 High1 (Asian Hockey League)
* 2010-2011 HC Innsbruck (Österreichische Nationalliga)

## Lähteet

## Aiheesta muualla
*
Alan Alda

**Alan Alda** (oik. **Alphonso Joseph D’Abruzzo**, s. 28. tammikuuta 1936 New York, Yhdysvallat) on yhdysvaltalainen näyttelijä, kirjailija, ohjaaja ja toisinaan poliittinen aktivisti.

Alda on näytellyt Hawkeye Piercen roolin televisiosarjassa *[[M*A*S*H]]*. Hän on näytellyt myös televisiosarjassa *[[West Wing]]*. Hän oli Oscar-ehdokkaana sarjassa (paras miessivuosa) vuonna 2004 valmistuneesta, Martin Scorsesen ohjaamasta elokuvasta *[[Lentäjä (elokuva)|Lentäjä]]*.

## Palkinnot
* Emmy (1974, 1979, 1982, 2006)
* TV Land Award (2003)
* Valentine Davies Award (2000)
* NBR Award (1989)
* NYFCC Award (1989)
* Bodil (1982)
* Golden Globe (1975, 1976, 1980, 1981, 1983)
* People’s Choice Award (1975, 1979, 1980, 1981, 1982)
* DGA Award (1977, 1982, 1983)
* Marquee American movie awards (1980, 1982)
* Humanitas Prize (1980)
* Golden Apple (1974, 1979)

### Ehdokkuudet
* Screen Actors Guild Award (2002, 2005, 2006)
* Oscar Paras miessivuosa (2005)
* BAFTA Film Award (2001, 2005)
* Emmy (1973, 1974, 1975, 1976, 1977, 1978, 1979, 1980, 1981, 1982, 1983, 2000, 2001, 2005)
* DGA Award (1978)

## Yksityiselämä
Alda on naimisissa Arlene Aldan kanssa, he menivät naimisiin 15. maaliskuuta 1957. Heillä on kolme tytärtä. Hän ilmoitti 31. heinäkuuta 2018, että hänelle oli diagnosoitu Parkinsonin tauti kolme vuotta aiemmin.

## Lähteet

## Aiheesta muualla

* 
* 
*
Delhin pommi-iskut 29. lokakuuta 2005

**Delhin pommi-iskut 29. lokakuuta 2005** tapahtuivat, kun kolme pommia räjähti Delhissä, Intiassa. Terrori-iskut surmasivat 62 ihmistä ja noin 210 loukkaantui. Kashmirilainen Inqilabi-äärijärjestö ilmoitti tehneensä iskut.

## Räjähdykset
:*IST = Indian Standard Time on [[UTC]]+5½ tuntia*

# 5.38pm IST: Paharganjin basaarissa lähellä Delhin rautatieasemaa
# 6.00pm IST: lähellä bussia Govindpurin alueella
# 6.05pm IST: kaupungin eteläosassa Sarojini Nagarin torilla

## Lähteet
Tanur

**Tanur** () on pieni kaupunki eteläisessä Intiassa, Keralan osavaltiossa. Vuoden 2011 väestönlaskennassa siellä asui 44&nbsp;973 asukasta.

## Historia
Tanur oli yksi ensimmäisistä portugalilaisten siirtokunnista Intiassa. Pyhän Francis Xavierin uskotaan vierailleen siellä vuonna 1546.

## Nähtävyyksiä
Kolme kilometriä Tanurista etelään sijaitsee Vishnulle omistettu Keraladeshpuramin temppeli, jonka uskotaan olevan yksi Keralan vanhimmista hindutemppeleistä.

## Lähteet
Oscar Temaru

**Oscar Manutahi Temaru** (s. 1. marraskuuta 1944 Tahiti) on itsenäisyysmielinen Ranskan Polynesian poliitikko ja moninkertainen presidentti vuosina 2004, 2005&ndash;2006, 2007&ndash;2008, 2009 ja 2011&ndash;2013.

## Tausta ja yksityiselämä
Temaru syntyi Faa'assa vuonna 1944. Hänen isänsä oli taustaltaan tahitilainen ja äiti cookinsaarelainen maori. Temaru kävi koulua sekä Faa'assa ja Papeetessa. Ollessaan 17-vuotias Temaru pestautui Ranskan laivastoon palvellen kolme vuotta, joiden aikana hän osallistui Algerian sotaan.

## Poliittinen ura
Temaru valittiin Faa'an pormestariksi vuonna 1977. Kun hän uusi paikkansa vuonna 1995, hän poisti virkaanastujaisistaan Ranskan lipun ja Mariannen rintakuvan protestina presidentti Jacques Chiracin päätökselle jatkaa ydinkokeita Moruroalla.

Temaru oli presidenttinä kesäkuusta 2004 lokakuuhun, jolloin maan pitkäaikaisen presidentin Gaston Flosse puolue onnistui kaatamaan hänen hallituksensa. Flossen hallitus kesti maaliskuuhun 2005, jolloin Temaru nousi jälleen presidentiksi. Hänen toinen kautensa kesti nyt joulukuuhun 2006, jolloin häntä seurasi Gaston Tong Sang, jonka jälkeen Temaru valittiin uudelleen syyskuussa 2007 presidentiksi, kunnes Flosse seurasi häntä jälleen helmikuussa 2008. Temaru valittiin uudelleen presidentiksi 12. helmikuuta 2009. Saman vuoden marraskuussa hän joutui luovuttamaan paikkansa jälleen Tong Sangille hävittyään luottamusäänestyksen. Hänestä tuli jälleen presidentti huhtikuussa 2011.

Vuoden 2023 paikallisvaaleissa Temaru teki paluun Ranskan Polynesian parlamenttiin.

### Poliittisia kantoja
Temaru kannattaa Ranskan Polynesian itsenäisyyttä Ranskasta.

## Skandaaleja
Vuonna 2007 Temaru sai 500 000 frangin sakot viitattuaan Ranskan Polynesiassa asuviin valkoihoisiin henkilöihin termillä "roska" ().

Vuonna 2019 Temaru tuomittiin viiden miljoonan frangin sakkoihin sekä puolen vuoden ehdonalaiseen vankeuteen otettuaan vastaan valtionavustuksia luvatta. Radio Tefana, joka levittää itsenäisyysmielistä propagandaa, sai 1,25 miljoonaa euroa tukia Temarun myötävaikutuksesta.

## Kunnianosoituksia

*  Tahiti Nuin ritarikunta (Ranskan Polynesia, 2004, suurmestari)

## Lähteet
*http://www.worldstatesmen.org/Fr_Polynesia.html

### Viitteet
Faa’a

**Faa’a** on kunta Ranskan Polynesiassa. Se sijaitsee Tahitilla. Vuonna 2017 Faa’alla oli noin 29 500 asukasta, joten se oli Tahitin suurin kunta väkiluvultaan. Kunnan maaperän korkeus merenpinnasta vaihtelee. Minimissään se on aivan merenpinnan tasolla, mutta korkein kohta kohoaa 1&nbsp;321 metriin.

Faa’a on Ranskan Polynesian tärkein hallinnollinen kunta. Ranskan Polynesian yliopisto on Faa’assa. Pormestari on ollut vuodesta 1983 Oscar Temaru, joka on myös Ranskan Polynesian presidentti.

Ranskan Polynesian ainoa kansainvälinen lentokenttä, Faa’an kansainvälinen lentoasema rakennettiin vuosina 1960–1961. Pääkaupunki Papeteen naapurissa sijaitsevasta Faa’asta tuli itsenäinen kunta vuonna 1965.

## Lähteet

## Aiheesta muualla
Etiikka (Spinoza)

**Etiikka** (, ”Etiikka geometriseen tapaan esitettynä”) on Baruch Spinozan kirjoittama filosofinen teos. Se on kirjoitettu latinaksi noin vuosina 1665–1675. Teos julkaistiin vasta Spinozan kuoleman jälkeen, mutta se on silti hänen tunnetuin teoksensa ja sitä pidetään hänen filosofisena pääteoksenaan.

*Etiikan* tyylinä ja esitysjärjestelmänä on teoksen nimen mukaisesti geometrinen esitys metafysiikasta ja etiikasta. Näin se koostuu määritelmistä ja aksioomista, joita seuraavat propositiot, sekä lemmoista, korollaareista ja todistuksista. 

## Sisältö

Teoksen nimi on *Etiikka*, koska sen päätarkoituksena on osoittaa, että eettinen ja tyytyväinen elämä voidaan saavuttaa järkeilyn ja ajattelun kautta, mikä Spinozalle tarkoitti kirjaimellisesti Jumalan, yhden ja ainoan äärettömän substanssin, mietiskelyä. Spinoza myös opetti, että ihminen voi saavuttaa mielenrauhan ymmärtämällä, että kaikki on ennalta määrättyä ja sitä ei voida muuttaa. Periaatteessa kaikki tapahtuu Jumalan tahdosta. Ihmisen ei tarvitse pelätä tulevaisuutta.

Teos on jaettu seuraaviin osiin:
# Jumalasta
# Tajunnan luonteesta ja alkuperästä
# Affektien alkuperästä ja luonteesta
# Inhimillisestä orjuudesta eli ihmisen affekteista
# Ymmärryksen voimasta eli inhimillisestä vapaudesta

## Kirjallisuutta

* 
* 
* 
* 

## Aiheesta muualla

* Spinoza, Baruch: *The Ethics* 
** Part One: Concerning God. 
** Part Two: Of the Nature and Origin of the Mind. 
** Part Three: Of the Origin and Nature of the Emotions. 
** Part Four: Of Human Bondage or the Strength of the Emotions. 
** Part Five: On the Power of the Understanding, or of Human Freedom.
Aku ja köyhät pojat

**Aku ja köyhät pojat** on suomirock-yhtyeen Eppu Normaalin vuonna 1983 julkaistu albumi. Albumin kappaleet ”Rakkaus on KuuMaa” ja ”Balladi kaiken turhuudesta” on julkaistu singleinä, ensin mainittu tosin vasta vuonna 1989.

Levyn nimi juontuu Creedence Clearwater Revival -yhtyeen levystä *[[Willy and the Poor Boys]]*. ”Kiirastulen kerubi” -kappaleen nimi on otettu *[[Aku Ankka (lehti)|Aku Ankka]]*-lehdestä, jonka numeroissa 4–5/1973 esiintyy moottoripyöräjengi Kiirastulen Kerubit. 

## Kappalelista
#
#
#
#
#
#
#
#
#
#

## Kokoonpano

*Martti Syrjä – laulu
*Pantse Syrjä – kitara, taustalaulu
*Juha Torvinen – kitara
*Mikko Nevalainen – bassokitara
*Aku Syrjä – rummut

## Singlet

*”Balladi kaiken turhuudesta” / ”Maailma loppuu neekerikylässä”, kesäkuu 1983
*”Rakkaus on KuuMaa” / ”Vaikerrus D-mollissa”, maaliskuu 1989

## Lähteet
Erityispedagogiikka

**Erityispedagogiikka** on laaja tieteenala, joka pyrkii löytämään vammaisten ja muiden erityistä tukea tarvitsevien ihmisten oppimaan auttamiseen soveltuvia teoreettisia lähestymistapoja, toimintamalleja ja käytänteitä, sekä tutkii oppimistilanteissa poikkeavasti käyttäytyviä ja poikkeavan lahjakkaita oppijoita.

Erityispedagogiikassa sovelletaan kasvatustieteen, psykologian, lääketieteen eräiden osa-alueiden ja yhteiskuntatieteiden saavutuksia.

Suomessa erityispedagogiikkaa voi opiskella Helsingin, Itä-Suomen, Jyväskylän, Oulun ja Turun yliopistoissa sekä Åbo Akademissa. Vuonna 2023 myös Lapin yliopistoon avattiin erityispedagogiikan tutkintolinja.  Valmistuneet toimivat yleensä erityisluokanopettajan tai erityisopettajan tehtävissä.

## Lähteet
Historian suurmiehiä

**Historian suurmiehiä** on suomalaisen rock-yhtyeen Eppu Normaalin vuonna 1990 julkaistu albumi. Albumin tunnetuimpia kappaleita ovat ”Tahroja paperilla” ja ”Kun olet poissa”. Lisäksi Egotrippi sai hitin coverversiollaan ”Lautturi”-kappaleesta vuonna 1999.
## Kappaleet
# 
# 
# 
# 
# 
# 
# 
# 
# 
# 

## Singlet
*”Sydän tyhjää lyö” / ”Hihnalla” kesäkuu, 1990 (singlelistan sijoitus 1.) 
*”Tahroja paperilla” / ”Puolustuksen puheenvuoro” elokuu, 1990 (singlelistan sijoitus 1. ja radiosoittolistan sijoitus 5.) http://suomenlistalevyt.blogspot.com/2015/08/ele-equ.html

## Kokoonpano
* Martti Syrjä – laulu
* Mikko Syrjä – kitarat, taustalaulu, laulu (kappale 10)
* Juha Torvinen – kitarat
* Aku Syrjä – rummut, lyömäsoittimet
* Sami Ruusukallio – basso

+
* Safka Pekkonen – koskettimet

## Lähteet
Holden Astra

**Holden Astra** on Holdenin vuosina 1984–1989, 1995–2009 ja 2015–2020 valmistama alemman keskiluokan automalli. Ensimmäiset kaksi sukupolvea perustuivat Nissanin malleihin, ja tämän jälkeen malli on ollut sama auto kuin Euroopassa myytävä Opel Astra. Vuosina 1989–1996 Holdenilla oli Astran tilalla mallistossaan Nova, joka perustui Toyota Corollaan.

## Holden Astra LB, LC (1984–1987)

Vuonna 1984 esitelty ensimmäisen sukupolven Astra perustui Nissan Pulsariin, jota myytiin Euroopassa Nissan Cherry -nimisenä. Pulsarista poiketen Astraa ei myyty kolmiovisena hatchbackina eikä sedanina. Holdenilla oli jo ennestään mallistossa vastaavan kokoluokan sedan-malli, Gemini.

Kevään 1986 uudistuksessa moottori kasvoi 1,6-litraiseksi. Samassa yhteydessä koritunnukseksi vaihtui LC. 

## Holden Astra LD (1987–1989)

Toisen sukupolven Astra esiteltiin vuonna 1987, ja se perustui Nissan Pulsar N13 -malliin, jota Euroopassa myytiin Nissan Sunnyna. Nyt myös neliovinen sedan kuului mallivalikoimaan. Moottoreina käytettiin General Motorsin 1,6- ja 1,8-litraisia.

Vuonna 1989 yhteistyö Nissanin kanssa päättyi, ja Holden solmi yhteistyösopimuksen Toyotan kanssa. Tämän seurauksena Astran valmistus lopetettiin ja sen korvasi Toyota Corollaan pohjautuva Holden Nova.
 

## Holden Astra TR (1995–1998)

Vuonna 1995 esiteltiin uusi Holden Astra, joka oli uudelleennimetty Opel Astra F. Malli tuli ensimmäisenä markkinoille Uudessa-Seelannissa, ja Australiassa se esiteltiin syksyllä 1996. Holden Astrat tulivat Isosta-Britanniasta samalta tehtaalta kuin Vauxhall-merkillä myytävät mallit.
 

## Holden Astra TS (1998–2005)

Neljännen sukupolven malli on uudelleennimetty Opel Astra G.
 

## Holden Astra AH (2004–2009)

Viidennen sukupolven malli on uudelleennimetty Opel Astra H. Vuonna 2009 Astra poistui jälleen Holdenin mallistosta, ja sen korvasi Holden Cruze.

 

## Holden Astra PJ (2015–2016)

Vuonna 2015 Astra palasi jälleen Holdenin mallivalikoimaan. Samaa mallia oli jo myyty Australiassa vuosina 2012–2013 Opel-merkkisenä. Ainoa korimalli oli kolmiovinen hatchback. 

## Holden Astra BK, BL (2016–2020)

Vuonna 2016 esitellyssä seitsemännen sukupolven Astra-mallistossa oli kaksi erillistä mallia. Viisiovinen hatchback ja farmari olivat sama auto kuin Opel Astra K. Hatchbackia valmistettiin Puolassa ja farmaria Isossa-Britanniassa. Neliovinen sedan sen sijaan oli uudelleennimetty Chevrolet Cruze, jota valmistettiin Etelä-Koreassa. Molemmissa malleissa oli sama perusrakenne ja niissä käytettiin samoja moottoreita.
 

## Lähteet

## Aiheesta muualla
Studio Etana

**Studio Etana** on suomirockyhtye Eppu Normaalin kahdestoista studioalbumi. Albumi julkaistiin 14. toukokuuta 1993, ja sen on tuottanut yhtyeen kitaristi ja pääasiallinen säveltäjä Mikko "Pantse" Syrjä. Studio Etana ei yltänyt yhtä suureen kaupalliseen menestykseen kuin yhtyeen edelliset studioalbumit, mutta sitä on silti myyty kultalevyrajan ylittävät vajaat 42&nbsp;000 kappaletta. Studio Etanaa seurasi yhtyeen 11 vuoden mittaiseksi venynyt levytystauko, sillä Eppu Normaalin seuraava studioalbumi *[[Sadan vuoden päästäkin]]* julkaistiin vuonna 2004.

## Kappalelista

#Hipit rautaa − 05:20
#Olen ihminen − 04:10
#Tiimalasin santaa − 04:58
#Elossa taas − 04:38
#Näinhän täällä käy − 05:16
#Lahtinen näkee Jumalan − 04:41
#Talviunta − 05:01
#Löydän ja menetän − 05:42
#Maailmani kahva − 05:39
#Arkussa vainaan − 05:14
#Reunan yli hohtaa − 05:26

## Singlet

*”Näinhän täällä käy” / ”Maailmani kahva” toukokuu, 1993
*”Arkussa vainaan” / ”Oppi tulee idästä” (live) / ”Hipit rautaa” (Woodstock jam-versio) marraskuu, 1993

## Kokoonpano

*Martti Syrjä – laulu
*Pantse Syrjä – kitara, taustalaulu
*Juha Torvinen – kitara
*Sami Ruusukallio – basso, taustalaulu
*Aku Syrjä – rummut

## Lähteet
Rupisia riimejä, karmeita tarinoita

**Rupisia riimejä, karmeita tarinoita** on suomalaisen rockyhtyeen Eppu Normaalin vuonna 1984 julkaisema albumi. Sillä on kappale ”Nyt reppuni jupiset riimisi rupiset”, joka on yhtyeen tunnetuimpia lauluja. Muita levyn kappaleita ovat "Taivaassa perseet tervataan", "Pimeyden tango" ja "Viides toukokuuta". Levyn myynti oikeutti platinalevyyn.  Levyn kannen on tehnyt Martti Syrjä.

## Kappalelista
#
#
#
#
#
#
#
#
#
#

## Singlet

*”Nyt reppuni jupiset riimisi rupiset” / ”Pari kaunista riviä”, toukokuu 1984
*”Pimeyden tango” / ”Esko veti ison geen”, lokakuu 1984

## Kokoonpano

*Martti Syrjä - laulu
*Pantse Syrjä - kitara, taustalaulu
*Juha Torvinen - kitara
*Mikko Nevalainen - basso
*Aku Syrjä - rummut
*Eero "Safka" Pekkonen - koskettimet, haitari 

## Lähteet
Harri Hänninen

**Harri Johannes Hänninen** (s. 18. lokakuuta 1963 Helsinki) on suomalainen kestävyys- ja maastojuoksija, joka tunnetaan erityisesti maratonjuoksijana.

Arvokisoissa Hännisen parhaat sijoitukset ovat kaksi kahdeksatta tilaa: vuonna 1990 Splitin EM-kisoissa 5&nbsp;000 metrillä ja vuonna 1994 Helsingin EM-kisoissa maratonilla. Hänninen osallistui olympiamaratoneille 1992 ja 1996 sijoittuen 11:nneksi ja 32:nneksi.

Harri Hänninen on juossut kaikkien aikojen neljänneksi nopeimman suomalaisajan maratonilla: aika 2.11.58 syntyi Rotterdamin maratonilla 18. huhtikuuta 1993. Paremman tilastokelpoisen ajan ovat juosseet Janne Holmén 2.10.46, Esa Tikkanen 2.11.15 ja Jukka Toivola 2.11.35. Hänninen on juossut kahdeksan maratonia aikaan 2.13.30 tai alle.

5&nbsp;000 metrillä Hännisen ennätys on 1. syyskuuta 1990 Splitissä juostu 13.28,22, jolla hän on matkan kaikkien aikojen kahdeksanneksi nopein suomalainen. 10&nbsp;000 metrillä Hänninen juoksi Södertäljessä 7. kesäkuuta 1989 ajan 28.00,73, jolla hän on matkan seitsemänneksi nopein suomalainen.  Puolimaratonilla Hänninen on juossut 1.03.09 vuonna 1991. 1&nbsp;500 metrillä Hänninen juoksi 22-vuotiaiden sisäratojen Suomen ennätyksen vuonna 1985 (aika 3.44,67). Tämän ennätyksen rikkoi Santtu Heikkinen vuonna 2023.

## Suomen mestaruudet

## Lähteet
National Resistance Army

**National Resistance Army** (NRA) oli alun perin Yoweri Musevenin johtama sissiarmeija, joka perustettiin helmikuussa 1981 Ugandassa. Vuonna 1986 NRA nousi valtaan viiden verisen vuoden jälkeen, jonka aikana kapinoitiin Milton Oboten ja Tito Okellon hallintoa vastaan. Hallitus taisteli sissiarmeijaa vastaan muun muassa teloittamalla sissiarmeijan kannattajia tai kannattajaksi luultuja. Vuoden 1996 presidentinvaalit nähtiin Musevenin vallan laillistavana, minkä jälkeen NRA muutti nimensä *Uganda People's Defence Force*, Ugandan kansan puolustusvoimat.

## Lähteet
NRA

**NRA** on lyhenne ainakin seuraavista asioista:
* National Recovery Administration, yhdysvaltalaisen New Deal -ohjelman osa
* National Resistance Army, ugandalainen sissiliike
* National Rifle Association of America, yhdysvaltalainen aseyhdistys
* Neatkarīgā Rīta Avīze, latvialainen sanomalehti.
Kilpirauhasen liikatoiminta

**Kilpirauhasen liikatoiminta** eli **hypertyreoosi** on sairaus, joka kiihdyttää elimistön aineenvaihduntaa. Se voi jopa kaksinkertaistaa perusaineenvaihdunnan. Liikatoiminta johtuu kilpirauhashormoni trijodityroniinin ja sen esiaste tyroksiinin liiallisesta kierrosta. Yleisin kilpirauhasen liikatoimintaa aiheuttava etiologia on Basedowin tauti. Harvinaisempia aiheuttajia ovat toksinen adenooma ja toksinen monikyhmystruuma.

Kilpirauhasen liikatoiminta on huomattavasti kilpirauhasen vajaatoimintaa harvinaisempi sairaus, mutta kumpaakin todetaan useammin naisilla kuin miehillä. Lisäksi liikatoiminta on vajaatoimintaa vakavampi sairaus, vaikkakin sen hoitoennuste on hyvä. Kilpirauhasen liikatoiminnan syynä voi olla esimerkiksi immunoglobuliinit, jotka vaikuttavat tyreotropiinin eli kilpirauhasta stimuloivan hormonin tavoin.

Kilpirauhasen liikatoiminnan on ensimmäisenä kuvannut vuonna 1786 Caleb Hillier Parry sekä myös muutamat muut tuon ajan lääkärit.

## Oireet
Potilaiden liikatoiminnan oireet vaihtelevat, ja niillä on taipumusta ilmaantua hitaasti. Vanhemmilla henkilöillä oireet ovat kuitenkin vähäisempiä. Joskus oireet saattavat muistuttaa jonkin toisen sairauden oireita, esimerkiksi sydän- ja suolistovaivoja.

Tyypillisiä oireita ovat muun muassa laihtuminen ruokahalun lisääntymisestä huolimatta, sydänoireet (nopea, epäsäännöllinen syke, tykytys), hikoilun lisääntyminen, lämmönsietokyvyn heikentyminen, uupumus, lihasheikkous, käsien tärinä, hermostuneisuus, ahdistuneisuus, univaikeudet, ripuli, kuukautiskierron muutokset ja hiustenlähtö. Oireita ovat myös sukupuolivietin heikentyminen, gynekomastia ja akne. Lisäksi potilaan silmät voivat pullistua ulospäin, koska silmän takainen sidekudos lisääntyy.

Tuoreen kilpirauhasen liikatoiminnan diagnoosin yhteydessä on tavallista, että potilaan työkyky on täysin alentunut enintään kuukauden ajan. Lisäksi on mahdollista, että tämän jälkeen potilaan työkyky on osittain alentunut. Joskus fyysisesti tai henkisesti raskas työ on peruste määrätä potilaalle pitkä sairausloma.

## Diagnoosi ja hoito
Löydöksenä on yleensä verenkierrossa matala tyreotropiini eli TSH ja korkeat tyroksiini T4 ja trijodityroniini T3.

Liikatoimintaa voidaan hoitaa tyreostaateilla, jotka estävät kilpirauhasen toimintaa. Hyväkuntoisilla potilailla voidaan käyttää radiojodihoitoa, jossa suun kautta nautittu radioaktiivinen jodi kerääntyy kilpirauhaseen ja heikentää sitä. Jos kilpirauhanen on haittaavasti suurentunut tai muut hoidot eivät ole riittävän tehokkaita tai sopivia, voidaan tehdä kilpirauhasleikkaus. Liikatoiminnan oireita voidaan lievittää beetasalpaajalla. Beetasalpaajat vaimentavat hyvin joitain liikatoiminnan oireita, kuten nopeaa sykettä, vapinaa, hikoilua, hermostuneisuutta ja lihasheikkoutta. Yleisimmin käytetään propranololia tai metoprololia tai bisoprololia. Erityisesti propranololi voi myös jossain määrin estää T4:n muuntumista T3:ksi.

## Lähteet

## Aiheesta muualla
*Kilpirauhasen liikatoiminta, Terveyskirjasto.fi
*Kilpirauhasen liikatoiminta, Suomen Kilpirauhasliitto ry
*Therapia Fennica Kilpirauhasen liikatoiminta
Mohamed Kedir

**Mohamed Kedir** (s. 18. syyskuuta 1954) on etiopialainen kestävyysjuoksija ja olympiamitalisti.

Kedir voitti 1978 Afrikan kisoissa 10 000 metrin juoksussa pronssia. Moskovan olympialaisissa 1980 Etiopian Kedir, Miruts Yifter ja Tolossa Kotu yrittivät vuorovedolla väsyttää Suomen Lasse Viréniä ja Kaarlo Maaninkaa. Suunnitelma onnistui vain osittain, sillä Maaninka selviytyi juoksun toiseksi. Yifter voitti ja Kedir saavutti pronssia. 5 000 metrin juoksun loppukilpailussa Kedir johti juoksua vielä 200 metriä ennen maalia. Tällöin hän huomasi Yifterin olevan pussissa takanaan ja siirtyi oikealle, jotta Yifter pääsisi hänen ohitseen. Yifter kiitti ja voitti juoksun, kun taas Kedir hyytyi lopussa kahdenneksitoista. Vuoden 1982 Afrikan-mestaruuskilpailuissa hän voitti kultaa 10 000 metrillä. Helsingin MM-kilpailuissa 1983 hän sijoittui 10 000 metrillä yhdeksänneksi.

Maastojuoksun MM-kilpailuissa Kedir saavutti henkilökohtaisessa kilpailussa kultaa vuonna 1982 ja hopeaa 1981. Joukkuekilpailussa hän saavutti lisäksi viisi kultaa ja yhden hopean.

## Lähteet